NaiveNeuron/SloPal huggingface dataset:
Hrušovský, Pavol, podpredseda NR SR (2011-02-03):
Ďakujem, pán poslanec za ohlásenie výsledkov tajnej voľby na voľbu členov disciplinárneho súdu. Zajtra predseda Národnej rady rozhodne o ďalšom postupe, minimálne v jednom prípade, kde nebol zvolený z dvoch kandidátov člen disciplinárneho súdu ako postupovať ďalej pri tejto voľbe. Vyhlasujem dnešné rokovanie za skončené a prerušujem rokovanie 12. schôdze Národnej rady do zajtra do 9.00 hodiny. Budeme pokračovať zajtra rokovaním o prerušenom bode programu o návrhu na zmenu rokovacieho poriadku rozpravou tak ako sa poslanci prihlásili písomne. Ako prvý zajtra vystúpi pán poslanec Ondruš. Páni poslanci, prajem vám príjemný večer a dobrú noc. Dovidenia zajtra ráno. (Prerušenie rokovania o 18.35 hodine.)
Klus, Martin, poslanec NR SR (2019-04-05):
Ďakujem pekne za slovo. Ja, keďže som svojho času koketoval s myšlienkou urobiť si letištný kurz, letecký kurz a som v kontakte s pilotmi, tak musím potvrdiť tieto slová a obavy, ktoré spomínal pán poslanec Kollár. Naozaj viacerí piloti, najmä na tzv. ultralightoch, majú obavu z toho, ako sa tento problém bude ďalej vyvíjať. Takže poprosím, pán minister, keby ste prípadne aj k tomuto vedeli zaujať stanovisko napriek tomu, že to nie je primárny problém, kvôli ktorému tu dnes sedíme. No a pokiaľ ide o tie nápady vášho koaličného partnera v súvislosti s národným leteckým dopravcom alebo dokonca som zachytil s lodným národným dopravcom, tak rád by som vám dal do pozornosti článok, ktorý vyšiel už pred takmer tromi rokmi a ktorý hovorí o našom veľmi šikovnom mladom manažérovi, to meno by som vám tak isto rád dal do pozornosti, a konkrétne teda o tom, že je to človek, ktorý z airBaltik spravil dnes ziskovú spoločnosť. Akiste poznáte tento úspešný príbeh. No a práve u Martina Sedlackého, u konkrétne tohto mladého manažéra treba hľadať inšpiráciu, že keď už sa, nedajbože, do takýchto aktivít pustíme, tak potom nechoďme cestou všetkých tých skrachovaných národných dopravcov, ktorých sme zažili aj na Slovensku a najmä v okolitom svete, ale skúsme ísť do naozaj komerčného a fungujúceho modelu, tak ako sa to podarilo baltickým krajinám. Takže to je moja taká možno prosba na vás, ak by sa, nedajbože, presadili tieto myšlienky vášho koaličného partnera. Neviem, do akej miery ste s nimi stotožnený vy. Ďakujem pekne.
M. Číž, podpredseda NR SR: (2007-03-29):
Teraz dávam slovo spoločnému spravodajcovi z výboru pre financie, rozpočet a menu predsedovi výboru pánovi Burianovi, aby informoval Národnú radu o výsledku rokovania výborov a o návrhoch a stanoviskách gestorského výboru.
B. Bugár, podpredseda NR SR: (2005-05-17):
Pani poslankyňa, nech sa páči.
Laurenčík, Milan, podpredseda NR SR (2021-12-09):
Ďakujem veľmi pekne. Na vaše vystúpenie neevidujem žiadne faktické poznámky. Ďalším rečníkom prihláseným do rozpravy je pán poslanec Jaroslav Karahuta a pripraví sa pani poslankyňa Anna Záborská. Pán poslanec Karahuta, nech sa páči, máte slovo.
Pollák, Peter, poslanec NR SR (2021-11-02):
Ďakujem. Pripomínam členom ľudskoprávneho výboru, že schôdza bude o 13.40 hod. v miestnosti č. 147. Ďakujem.
Budaj, Ján, poslanec NR SR (2016-04-27):
Ďakujem pekne. Ďakujem za reakcie pánovi Dostálovi aj Osuskému. Samozrejme, potešilo ma, že kolega Jarjabek, ktorý je človekom kultúry, teda aj kultúrne vystúpil v kontexte naozaj toho, že Slovensko ide dopredu, a my, ktorí sme uvítali jeho vznik, a to je aj on, aj ja, si nemôžme dnes priať nič iné, aby to bol nezakomplexovaný štát, sebavedomý štát, ktorý si je vedomý svojej váhy aj svojej príťažlivosti pre svojich občanov. Ale samozrejme zároveň si je vedomý aj všetkých rizík a tak ďalej. Preto som presvedčený práve ako patriot a stúpenec Slovenska, že v danej chvíli tento zákon nerieši alebo neodstraňuje žiadne významné ohrozenie štátu, ale môže komplikovať život, alebo môže odrádzať od občianstva mladých ľudí, ktorí z rôznych praktických alebo ideových dôvodov chcú mať aj občianstvo niektorej inej krajiny. A to je z mesiaca na mesiac, z roka na rok častejší a rozšírenejší fenomén, pretože Európska únia, hoci sa stále skladá zo suverénnych štátov, je pre našich mladých jedným otvoreným kontinentom. A vlastne nie iba Európska únia. Cítia sa, pokiaľ sa na svete uchová mier a aká-taká prosperita, budeme všetci radi, ak sa budú aj naši mladí cítiť doma vo svete takisto, ako sa cítia doma u nás na Slovensku.
Jurinová, Erika, podpredsedníčka NR SR (2015-07-03):
Ďakujem, pán poslanec. Na vaše vystúpenie sú štyri... Pán poslanec, faktická alebo procedurálny? Takže piati páni poslanci s faktickou poznámkou. Dávam slovo pánovi poslancovi Martvoňovi. Pán poslanec Jasaň, ešte raz ak by ste stlačili péčko. Ďakujem. Nech sa páči, pán poslanec Martvoň.
Blaha Ľuboš, podpredseda NR SR (2023-12-13):
Prosím, dajte, o čom chcete hlasovať a potom zdôvodnite.
J. Šimko, poslanec: (2004-10-22):
Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Ústavnoprávny výbor Národnej rady Slovenskej republiky neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Z celkového počtu 11 poslancov Ústavnoprávneho výboru Národnej rady Slovenskej republiky bolo prítomných 7 poslancov, za návrh predneseného uznesenia hlasoval 1 poslanec, nikto z poslancov nehlasoval proti návrhu a 6 poslancov sa zdržalo hlasovania. Ostatné výbory Národnej rady Slovenskej republiky, ktoré o predmetnom vládnom návrhu zákona rokovali, súhlasili s vládnym návrhom zákona a odporučili Národnej rade Slovenskej republiky návrh zákona schváliť s pripomienkami. Ide o 5 pripomienok, ktoré máte uvedené v spoločnej správe. Gestorský výbor odporúča o pozmeňujúcich a doplňujúcich návrhoch hlasovať tak, že o bodoch 1, 2, 3, 4 a 5 navrhuje hlasovať spoločne a tieto schváliť. Gestorský výbor na základe stanovísk výborov k vládnemu návrhu zákona vyjadrených i v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto vládnemu návrhu zákona v súlade s rokovacím poriadkom odporúča Národnej rade Slovenskej republiky predmetný vládny návrh zákona schváliť v znení schválených pozmeňujúcich a doplňujúcich návrhov prednesených v rozprave. Spoločná správa výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 381/1997 Z. z. o cestovných dokladoch v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, v druhom čítaní bola schválená uznesením Výboru Národnej rady Slovenskej republiky pre obranu a bezpečnosť č. 301 na svojej 42. schôdzi. Pán predsedajúci, prosím, otvorte rozpravu.
Zmajkovičová, Renáta, podpredsedníčka NR SR (2014-04-03):
Prosím, pán podpredseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od poslanca Róberta Puciho a znie: „Vážený pán premiér, memorandum, ktoré bolo nedávno podpísané vládami Slovenskej a Maďarskej republiky by malo pomôcť k rozvoju cestných komunikácií medzi týmito krajinami. Akých konkrétnych projektov sa memorandum týka?“ Nech sa páči, pán podpredseda.
Paška, Pavol, predseda NR SR (2012-08-06):
Páni poslanci, poprosím vás.
Hrnčiar, Andrej, podpredseda NR SR (2019-09-19):
Pán poslanec Marosz.
M. Číž, podpredseda NR SR: (2007-03-23):
(Hlasovanie.) Prítomných 131 poslancov, za návrh 54 poslancov, proti 1 poslanec, zdržalo sa 75 poslancov, nehlasoval 1 poslanec. Konštatujem, že tento návrh sme neschválili.
D. Lipšic, podpredseda vlády a minister spravodlivosti SR: (2005-09-21):
Vážený pán podpredseda, vážené pani poslankyne, vážení páni poslanci, účelom predloženého vládneho návrhu zákona je zefektívniť zverejňovanie údajov v Obchodnom vestníku. V zmysle platného zákona o rozhodcovskom konaní nie je vedený žiaden zoznam rozhodcovských súdov. Keďže zo zákona vyplýva povinnosť zriaďovateľa rozhodcovského súdu zverejniť v Obchodnom vestníku zriadenie stáleho rozhodcovského súdu a jeho pobočiek, štatút súdu, rokovací poriadok a zoznam rozhodcov, informácie o tom, kto má pôsobnosť rozhodcovského súdu, môže verejnosť získať práve z Obchodného vestníka. Zákon o rozhodcovskom konaní však neustanovuje lehotu na zverejnenie údajov v Obchodnom vestníku ani nerieši prípad nesplnenia povinností zverejniť údaje zo strany zriaďovateľa rozhodcovského súdu, ani sa nezaoberá aktualizáciou údajov zverejnených v Obchodnom vestníku. Vládny návrh novely zákona navrhuje zriadiť zoznam stálych rozhodcovských súdov a zaviesť sankciu za porušenie povinností zverejniť požadované údaje v Obchodnom vestníku, lehotu na zverejnenie údajov a stanoviť povinnosť aktualizovať zverejnené údaje. Z tohto dôvodu, keďže ide o snahu spopularizovať jednu z ďalších foriem mimosúdneho riešenia sporov, zaviesť adekvátnu informovanosť možných účastníkov konania o tejto forme mimosúdneho riešenia sporov, si vás dovoľujem požiadať o podporu vládneho návrhu novely zákona a o posunutie návrhu do druhého čítania. Ďakujem, pán predsedajúci.
Šofranko, Mária, poslankyňa NR SR (2021-10-20):
Ďakujem za slovo. Na Slovensku žije takmer 2 mil. mladých ľudí do 30 rokov, je to takmer 41 % populácie a najstarší mládežnícky parlament bol založený v roku 1998 v Poprade. Na Slovensku máme v súčasnosti 30 mládežníckych parlamentov a je to veľmi málo, a preto si myslím, že tento návrh zákona na podporu a posilnenie kvality práce s mládežou je úžasný, veľmi ho podporujem, pretože bude prínosom nielen pre osobný, ale aj pre profesionálny a sociálny rozvoj týchto mladých ľudí. Ďakujem pekne.
Danko, Andrej, predseda NR SR (2017-12-05):
Pán poslanec Bugár.
T. Cabaj, poslanec: (2004-11-02):
Po druhé, pani prof. Tóthová, keď predložila upravený návrh, tak ako ste to vy dali hlasovať, vyšlo, že 137 alebo neviem koľko prítomných, 72 za atď., ale nemáme zoznam poslancov, ktorí ako hlasovali. Mám dôvodné spochybnenie, že jednoducho toto hlasovanie môžeme použiť, pretože ho nevieme vydokladovať. Ako môžeme robiť s technikou, ktorá nefunguje? Tak niečo s tým robte!
Laurenčík, Milan, podpredseda NR SR (2020-10-14):
Prezentujme sa a hlasujme o bodoch zo spoločnej správy. (Hlasovanie.) Prítomných 119, za 118, proti 0, zdržalo sa 0, nehlasoval 1. Konštatujem, že uvedené body sme schválili. To boli všetky body zo spoločnej správy, pani spravodajkyňa?
Laurenčík, Milan, podpredseda NR SR (2022-03-23):
Faktickú poznámku má aj pán poslanec Miroslav Suja, nech sa páči.
Hrnčiar, Andrej, podpredseda NR SR (2018-11-27):
Pani poslankyňa Grausová.
Lipšic, Daniel, poslanec NR SR (2015-05-20):
Pán podpredseda, mám návrh, keby sme mohli prerušiť rokovanie do 11.30 hod. Odôvodňujem to tým, že predpokladám, že poslanecký klub SMER-u teraz rokuje, ktorý kandidát je najlepší, lebo však podľa toho sa bude rozhodovať. Preto aj viacerí kolegovia predložili podľa ich názoru lepších kandidátov, pretože to bude kritérium, ktoré bude SMER zvažovať, kto je najlepší, najdôraznejší, kto pôjde najtvrdšie proti korupcii vo verejnej správe. A preto by som navrhol, keďže tá, samozrejme to zvažovanie kvalít kandidátov, odborných a v zásade aj charakterových potrvá asi dlhšie, keby sme do 11.30 hod. mali prestávku.
Nicholsonová, Lucia, podpredsedníčka NR SR (2017-04-06):
Poprosím vás, páni poslanci!
Pčolinský, Peter, doterajší podpredseda NR SR (2023-10-25):
Pán poslanec Ján Blcháč.
Přidal, Alojz, poslanec NR SR (2011-06-30):
Nakoľko boli teda body 1 a 3 schválené, o bodoch 2 a 4 hlasovať nebudeme. A, pán predseda, dajte hlasovať teraz o bode 6 s odporúčaním neschváliť.
Bugár, Béla, podpredseda NR SR (2017-10-18):
Pán poslanec Simon, nech sa páči, máte slovo.
M. Číž, podpredseda NR SR: (2006-09-06):
Ďalším prihláseným do rozpravy je pán poslanec Viliam Novotný. Nech sa páči.
Hrnčiar, Andrej, podpredseda NR SR (2019-02-14):
Máte záujem o doplňujúcu otázku?
Grendel, Gábor, podpredseda NR SR (2022-03-18):
Prezentujme sa a hlasujme. (Hlasovanie.) Prítomných 123 poslancov, za 108, proti 7, zdržalo sa 8, hlasovali všetci prítomní. Konštatujem, že sme tento návrh schválili. Kolegyne, kolegovia, keďže sme odhlasovali v prvom čítaní vládne návrhy zákonov, o ktorých rokujeme v skrátenom legislatívnom konaní, chcem vás požiadať o odsúhlasenie termínu ich prerokovania v druhom čítaní. Navrhujem, aby sme tieto vládne návrhy zákonov, tlače 948 a 952, prerokovali budúci týždeň v utorok 22. marca o 14.00 hodine. Je všeobecný súhlas? (Súhlasná reakcia pléna.) Áno, ďakujem pekne. Konštatujem, že sme určili termín prerokovania týchto návrhov zákonov. Zároveň chcem požiadať predsedov príslušných výborov, aby zvolali schôdze výborov tak, aby sme mohli o vládnych návrhoch zákonov v druhom čítaní rokovať na schôdzi Národnej rady tak, ako sme si to určili. Vyhlasujem o chvíľu prestávku, ale ešte procedurálny návrh, pani poslankyňa Jana Bittó Cigániková.
Spišiak, Jaroslav, poslanec NR SR (2023-12-18):
Ďakujem, ďakujem za slovo. Vítam pána ministra vnútra. A chcel by som povedať toľko, že ja konkrétne nie som odborník na školstvo ani na šport, preto sa vecne ani nevyjadrujem k tým záležitostiam, ktoré sú priamo súvisiace s touto problematikou, ja reagujem na rečníkov len z pohľadu, či to, čo sa rozpráva, to, čo sa tu predkladá, to, čo sa tu má schvaľovať, bude mať nejaký dopad na bezpečnosť, na nejaké hospodárske škody alebo na čistotu právneho poriadku v Slovenskej republike. Preto reagujem aj teraz na rečníčku pani Plavákovú, ktorá upozornila, že prijatím tejto novely zákona môžu vzniknúť hospodárske škody. Čiže môžu vzniknúť prijatím, a nie neprijatím, čo je teda ústavná alebo zákonná podmienka prijímania zákona v skrátenom legislatívnom konaní. Lenže z môjho uhla pohľadu neni dôležité až to, že tento zákon alebo toto ministerstvo o športe a cestovnom ruchu, ale skôr je oveľa nebezpečnejšie pre našu republiku novelizácia zákonov, ktoré upravujú alebo umožňujú politické ovládnutie nezávislých inštitúcií, a tu vzniknú nielen hospodárske škody, ale prevažne reputačné škody a škody v nezávislom demokratickom zriadení, ktoré zatiaľ v našej republike máme. A preto sa tu snažíme argumentovať všetci tí, čo sa vyznajú v problematike, tak vecne, naozaj vecne, tí, čo sú legislatívci, tak legislatívne pripomienky majú. Ja sústavne pripomínam, že toto všetko má prispieť k tomu, aby náš štát bol unesený politicky, politickou mocou, ktorá síce vyhrala voľby, ale nemôže si dovoliť robiť všetko to, čo má v úmysle, a podmaniť si zákony podľa svojej... (Prerušenie vystúpenia časomerom. Potlesk.)
P. Paška, predseda NR SR: (2007-06-20):
Vyhlasujem krátku technickú prestávku. (Technická prestávka.)
M. Hort, podpredseda NR SR: (2008-10-24):
A teraz ako poslednej prihlásenej do rozpravy k tomuto návrhu zákona dávam slovo pani poslankyni Jane Vaľovej, nech sa páči.
Brocka, Július, poslanec NR SR (2013-09-17):
Pán predseda, ja chcem upozorniť, že pri hlasovaní o procedurálnom návrhu pána poslanca Vašečku som hlasoval za, a hlasovacie zariadenie ma vykázalo, že som sa zdržal hlasovania. (Smiech v sále.)
E. Bauer, poslankyňa: (2003-05-20):
Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 68 a § 67 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Zmyslom predloženého návrhu zákona je nezapočítavanie sociálneho štipendia študenta do príjmu na účely určenia súm životného minima. Návrh zákona má nepriamy dopad na štátny rozpočet, ktorý sa predpokladá vo výške 6,2 mil. korún. Ministerstvo financií Slovenskej republiky upozorňuje na § 51 zákona o rozpočtových pravidlách, v ktorom sa konštatuje, že návrhy zákonov predložené v priebehu roka, ktoré majú dopad na štátny rozpočet, môžu nadobudnúť účinnosť najskôr 1. januára nasledujúceho roka. Návrh zákona je v súlade s Ústavou Slovenskej republiky. S ohľadom na oprávnenia, ktoré vyplývajú pre spravodajcu z rokovacieho poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave odporučí uvedený návrh zákona prerokovať v druhom čítaní. Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku v znení neskorších predpisov v súlade s rozhodnutím predsedu Národnej rady č. 201 z 15. apríla 2003 prideliť návrh zákona (tlač 216) na prerokovanie ústavnoprávnemu výboru, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre vzdelanie, vedu, šport a mládež, kultúru a médiá a Výboru Národnej rady Slovenskej republiky pre sociálne veci a bývanie. Ďakujem, pán predseda. Skončila som, prosím, otvorte rozpravu.
M. Hort, podpredseda NR SR: (2008-11-04):
O ospravedlnenie svojej neúčasti na dnešnom rokovacom dni písomne požiadali títo poslanci: pán podpredseda Národnej rady Slovenskej republiky Viliam Veteška a ďalej poslanci Peter Dubravay, Jozef Ďuračka, Eduard Kukan, Vladimír Mečiar, Ján Pataky, Iveta Radičová, Milan Rehák, Monika Smolková a Boris Zala. V rokovaní budeme pokračovať v prerušenej rozprave k Informácii o vzťahoch a možných negatívnych dopadoch inštitucionalizácie Fóra maďarských poslancov Karpatskej kotliny pri maďarskom parlamente na politický a spoločenský vývoj strednej Európy . Vítam podpredsedu vlády Slovenskej republiky Dušana Čaploviča na tomto rokovaní. Ďalej chcem vás informovať, že do rozpravy sú ešte ústne prihlásení poslanci Peter Dubravay, Darina Gabániová, Juraj Horváth, Jozef Rydlo, Jaroslav Paška a Marta Damborská. Z úvodnej informácie je zrejmé, že pán Peter Dubravay sa dnes na rokovaní nezúčastní, lebo je ospravedlnený, a preto dávam teraz slovo pani poslankyni Darine Gabániovej. Nech sa páči, pani poslankyňa, máte priestor na vaše vystúpenie v rozprave.
Grendel, Gábor, podpredseda NR SR (2021-05-11):
S faktickou poznámkou, pán poslanec Miroslav Suja.
Valášek, Tomáš, poslanec NR SR (2021-10-22):
(Reakcia z pléna.) Áno, sme na zákone 206, bod 65, tlač 729.
Burian, Jozef, poslanec NR SR (2016-09-07):
Ďakujem pekne, pán predsedajúci. Veľmi jednoduché, ja neviem, ako pán poslanec Mihál sa zamiloval do sociálnych služieb. Niekoľko čísiel: V roku 2012, keď sme nastupovali na ministerstvo financií, boli výdavky asi 35 miliónov na sociálne služby, to je to, čo platil štát obciam a mestám tých 320 eur ako paušálnu čiastku. K dnešnému obdobiu je to vyše 90 miliónov, takmer 92 miliónov, takmer trojnásobné zvýšenie. A čo je paradoxom, aj vyššie územné celky, ktoré majú špecializované zariadenia, zvýšili takmer o 50 % výdavky. Faktom je, že je pravdou, že starne nám obyvateľstvo, demografia a tie požiadavky sú z roka na rok vyššie. Ale faktom je, že ten najväčší problém, ktorí sú tí protestujúci voči sociálnym službám, je paradoxne Bratislava a je župan, ktorého vy ste podporovali vo voľbách, a je to proste presne to, kde je, kde sú tí, ktorí sú najväčší, nespokojní s financovaním sociálnych služieb, či to je problém zariadení pani Dobrotkovej, pani Gánovej a podobne. A to je to, čo je najväčší problém. Najväčší problém dnes, ja nehovorím, že v ostatných krajoch je to ideálne, ale faktom je, že každý kraj definoval navýšenie rozpočtu na sociálne služby a definoval to aj, jedine okrem, dá sa povedať, Bratislavského kraja, čiže tam je ten gro problém. Ja netvrdím, že sociálne služby nepotrebujú peniaze, ale faktom je to, čo sa zvýšilo za posledné obdobie, je v desiatkach miliónov a stále to bude potrebné. Ale myslím, že ten nárast a ten efektívny nárast tam je a aj predpokladám, že v nasledujúcom období bude, pokiaľ sa nezmení celková filozofia, o ktorej som včera sa snažil vysvetliť, filozofia financovania sociálnych služieb na základe stupňa odkázanosti. Ďakujem.
Laššáková, Jana, podpredsedníčka NR SR (2015-05-28):
Pán minister, chcete odpovedať? Áno. Nech sa páči.
Hraško, Igor, poslanec NR SR (2012-10-18):
Ďakujem pekne, pán predseda. Trochu ma teraz pichlo až v boku na rozdiel od predrečníka, tak teda skúsme nahádzať automaty do každej bytovky a poďme získavať peniaze týmto spôsobom. Tu si nepestujme závislosti. Áno, ja viem, je to ťažké, dneska decká chodia na počítače, hrávajú tam všelijaké hry, kde stačí poslať esemesku a odbudne vám z kreditu, ony za to získajú nejaké vylepšenia v rámci hry, postúpia vyššie. Musia si toto odsledovať rodičia, ale nevytvárajme ďalšie nové možnosti na to, aby sa tie závislosti rozširovali v rámci verejnosti. Určite môžem povedať alebo vyjadriť svoj názor, že komunity, ktoré sú odkázané na sociálne dávky, určite nehrajú doma na počítačoch hry, pretože tie počítače doma nemajú. Takže tohto by sme sa neobávali, ale keď im zakážeme automaty v obciach, tak budú mať ku nim sťažený prístup a nebudú okrádať svoje rodiny o sociálne dávky vyplácané štátom. To znamená, že by sme v prvom rade mali toto obmedziť a potom, samozrejme, vytvárať podmienky na to, aby tie decká nehrali tie hry na automatoch alebo teda ani na počítačoch, vytvárať im športové možnosti, kultúrne možnosti, možnosti sebarealizácie iným spôsobom, samozrejme, ani nevytvárať priestor pre drogovanie a podobné záležitosti. Ale to je dlhodobá záležitosť, len ja som skutočne za to, čo povedal Igor Matovič. Nevytvárajme zbytočne priestor na to, aby tu boli rozšírené možnosti hazardných hier takýmto spôsobom. Máme predsa veľké hráčske centrá, kde sa dajú hrať iné hry. Tam človek má byť distingvovaný, ide si tam za istým účelom, možno chvíľku si zahrá, potom ide preč, ale neokráda rodinu o sociálne dávky. Tam určite takíto ľudia nechodia. Takže som za to takisto, aby sa nevytváral zbytočne lepší priestor na hranie hazardných hier v obciach.
Podmanický, Ján, poslanec NR SR (2017-06-20):
Teraz pristúpime k hlasovaniu o pozmeňujúcich a doplňujúcich návrhoch podaných v rozprave v podaní, v akom boli prednesené. Pán podpredseda, dajte, prosím, hlasovať o pozmeňujúcom návrhu pani poslankyne Jurinovej.
P. Paška, predseda NR SR: (2008-12-03):
(Hlasovanie.) 142 prítomných, 119 za, 23 sa zdržalo. Tieto body sme schválili.
Sloboda, Radovan, poslanec NR SR (2020-06-03):
Ďakujem pánovi ministrovi za skvelé zhrnutie toho, o čo tu v skutočnosti ide. A chcel by som ešte raz, pán Petrák, a všetkých poslancov strany SMER požiadať a poprosiť, prosím vás, nerobte zo športu rukojemníka vašich politických záujmov. Tu naozaj ide o peniaze, o šport. Ak budete trvať na takýchto postojoch, tie deti, predovšetkým tie deti na celom Slovensku v športových kluboch prídu minimálne o štvrtinu peňazí, pretože nebudú dokázať splniť kluby svoje podmienky, ktoré majú dané zákonom, ak neprijmeme teraz v skrátenom konaní túto úpravu. Ďakujem.
J. Rydlo, poslanec: (2008-06-17):
Po prvé. Keď predseda parlamentu navrhol, aby sa zriadila komisia na revíziu ústavy a na revíziu rokovacieho poriadku, tak mal veľmi dobrú myšlienku. Bohužiaľ, nie každý ho takto pochopil. Po druhé. V návrhu pána predsedu parlamentu, pokiaľ ide o revíziu rokovacieho poriadku, mi chýba jeden paragraf, to znamená, že zrušíme podpisovanie poslancov, ktorí prichádzajú, zrušíme prezenčky. Máme parlamenty, pozrime si ich v susedných krajinách. Zoberte si Maďarskú republiku, zoberte si niektoré iné parlamenty. Takýto inštitút ani len nepoznajú. Zoberte si britský parlament. Tam sa  niekedy poslanci neukážu týždne, mesiace a nikomu to neprekáža. A tretia vec. Chcem povedať jednu vec z toho, čo sa tu odohráva k takejto, prepytujem, zbytočnej záležitosti. Prosím všemohúceho Pána Boha, aby tento národ, resp. jeho volených zástupcov pri zdravom rozume zachovať ráčil. Ďakujem.
Suja, Miroslav, poslanec NR SR (2021-11-11):
Ďakujem za slovo. Kolega predrečník povedal jasný politický názor, ktorému sa nedá nič vyčítať, vážení kolegovia. Hovoril slušne, kultivovane, k veci, takže tie útoky boli úplne zbytočné naňho. Viete, riešením tohto problému je základ, jedna vec, jedna základná vec, a ktorá je postaviť sa pred ľudí a začať im hovoriť pravdu. Ale toto máte s tým, ktorí máte problém. Vy radšej alebo táto vláda radšej vyvolá vojnu medzi ľuďmi a ešte väčšiu agresivitu, kolegovia, kolegyne. Pravda je slovo, ktoré vy, koaliční poslanci, nepoznáte, a ak ste ju niekedy počuli, tak potom nepoznáte význam slovo, slovu pravda. O nič iné nejde. Ak chceme začať problém riešiť, ktorý vy nazývate covid pandémia, a začnete tento problém riešiť klamstvom, tak sa nikde nedostaneme, nikde nedostaneme. Skúste začať hovoriť pravdu a ja si myslím, že tie výsledky budú oveľa lepšie.
M. Číž, podpredseda NR SR: (2008-10-30):
(Hlasovanie.) Prítomných 137 poslancov, za návrh 77 poslancov, proti 21 poslancov, zdržalo sa 39 poslancov. Konštatujem, že tento návrh sme schválili.
Krajčír, Ľuboš, poslanec NR SR (2022-09-22):
Ďakujem pekne za slovo. Ja tiež ako mnohí kolegovia predrečníci tiež ďakujem za váš, za vaše vystúpenie, pán Fico, s tým, že pán minister hospodárstva dnes si úplne nezaslúžil toľko výčitiek a negatív vzhľadom k tomu, že, žiaľbohu, jeho predchodca ten rezort nenechal v takom stave, ako nám tu všetkým rozprával, ako nás tu ubezpečoval so zastropovanými cenami elektrických energií, to si treba povedať na rovinu. Čo sa týka toho zdanenia obchodníkov, to máte absolútne pravdu. Ani Európska únia sa nejakým spôsobom až týmto tak nejako nezaoberá. Skôr sa tu sústredíme na distribučky a teda výrobcov, ale, samozrejme, kto vyhnal tú cenu je ad jedna nízky dopyt, vysoká ponuka a obchodníci na burze. A tam treba si, samozrejme, povedať, že kolegov, ktorí nás zastupujú v Európskom parlamente, napríklad pán Hojsík tu pobehoval donedávna s nejakou petíciou, ako treba okamžite zastaviť jadrové elektrárne. V tejto situácii, keď my máme absolútne nedostatok elektrickej energie, zdrojov, tak on tu pobehuje s nejakou takouto petíciu, čo teda naozaj, ja neviem teda, za koho on nejakým spôsobom, alebo koho záujmy háji, ale určite to teda nebolo občanov Slovenskej republiky.
Laurenčík, Milan, podpredseda NR SR (2022-06-21):
Pani poslankyňa Mária Šofranko.
Kočiš, Eduard, poslanec NR SR (2022-10-05):
Veľmi pekne ďakujem za slovo, pán predsedajúci. Pán kolega Dostál, tento zákon nie je časovo limitovaný, a teda neopúšťa sa navždy, ale len na tie udalosti, ktoré sa stali od 1. januára 2016 do 31. 12. 2021 a tobôž nie v rozpore s právom Európskej únie. Pán kolega Dostál, predstavitelia miest a obcí sa riadili iba metodickým usmernením Úradu pre verejné obstarávanie. To znamená, že predstavitelia miest a obcí nie sú podvodníci a nie sú to žiadni kriminálnici. Chcete mi povedať, že všetkých 43 predstaviteľov miest a obcí sú nejakí zločinci? To sa hlboko mýlite. Nebola tam žiadna korupcia, nebol tam žiaden pokus o klientelizmus či podvod. Jednoducho či šlo o vedomé porušenie zákonov, alebo iba o zlú interpretáciu metodického usmernenia Úradu pre verejné obstarávanie, to je na takú hlbokú diskusiu. Budem citovať usmernenie, metodické usmernenie Úradu pre verejné obstarávanie a ak Úrad pre verejné obstarávanie pochybil a vydal nedokonalé, zlé alebo zmätočné metodické usmernenie, tak je to výsostne len jeho a jeho problém. Na záver upozorňujeme, že metodické usmernenie úradu nepredstavuje právne záväzný výklad zákona o verejnom obstarávaní, ani individuálny správny akt s konštitutívnymi účinkami. Podľa rozsudku Najvyššieho súdu Slovenskej republiky zo dňa 17. 3. 2010 metodické usmernenie úradu nepredstavuje záväzný výklad zákona o verejnom obstarávaní a ani nesprávne metodické usmernenie nemôže priniesť účastníkovi procesu verejného obstarávania priaznivejšie rozhodnutie vo veci, to je asi, pán Dostál, všetko.
Paška, Pavol, predseda NR SR (2013-05-17):
Dávam možnosť prihlásiť sa do rozpravy ústne. Pani poslankyňa Žitňanská. Končím možnosť sa prihlásiť. Máte slovo, pani poslankyňa.
Števulová, Zuzana, poslankyňa NR SR (2024-01-17):
Ďakujem, Darinka, za tvoj príspevok aj na to, za to, že teda si hneď v úvode spomenula tie vážne zistenia Generálnej prokuratúry týkajúce sa vlastne tých reedukačných zariadení. A skutočne je to tak, keď sa pozrieme na tú históriu našej krajiny, aj teda hneď keby sme nešli úplne do minulosti, ale teda posledných možno desať-dvanásť rokov na prvé tri vlády Roberta Fica, ale aj na vládu Igora Matoviča a tie posledné vlastne udalosti, tak naozaj to nie sú obvinení a ich práva, ktoré by tu boli ako keby trvalo zdrojom rozpráv o tom, že akým spôsobom sa na Slovensku vážne porušujú ľudské práva. Mali sme tu dve ombudsmanky a súčasného ombudsmana, ktorí poukazovali napríklad aj presne na zaobchádzanie s deťmi v reedukačných zariadeniach, ale aj na iné porušovania ľudských práv týkajúce sa napríklad rómskej menšiny, queer menšiny, mohli by sme hovoriť o ženách, ktoré za, zažívajú femicídu, alebo teda partnerské rodovo podmienené násilie a podobne. Toto sú veci, kde v ochrane ľudských práv výrazne zaostávame, kde je naozaj potrebné začať konať okamžite, teraz, hneď, už včera bolo neskoro. Čiže ak by boli podané tie návrhy zákonov týkajúce sa práve týchto tém ľudských práv, ktoré je potrebné urgentne riešiť, tak dnes by sme sa tu nemali o čom baviť a nebola by potrebná ani táto obštrukcia. A rovnako to platí aj pre tieto zistenia Generálnej prokuratúry, lebo však tie zariadenia nevznikli včera, a pamätáme si, že sme tu mali presne aj tú kauzu Čistého dňa, na ktorý si, na ktorú si poukázala, a tá sa predsa týkala presne aj predchádzajúcej Ficovej vlády. Čiže, žiaľ, tu vláda rieši práva odsúdených a... (Prerušenie vystúpenia časomerom. Potlesk.)
Bublavý, Dušan, poslanec NR SR (2017-03-28):
Ďakujem pekne za slovo. Vážený pán predsedajúci, kolegyne, kolegovia, v rozprave vystúpil jeden pán poslanec. Procedurálne návrhy neboli podané, preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Figeľ, Ján, podpredseda NR SR (2013-05-16):
S reakciou na faktické, nech sa páči, Viliam Novotný.
Halgašová, Jarmila, poslankyňa NR SR (2022-06-29):
Ďakujem pekne. Pán kolega, samozrejme, že je potrebné sa vracať do minulosti, lebo bez minulosti neviete riešiť budúcnosť a neviete hodnotiť ani prítomnosť. A pokiaľ ide o tu tie kauzy, ktoré ste spomínali, Dobytkár, Babindol, grófku Roškovú ste opomenuli a ďalšie iné. To na tie ste asi, predpokladám, už zabudli. Pokiaľ ide o pána Kubu, ten je, predpokladám, ešte stále väzobne stíhaný, alebo sa mýlim? Neviem. Ja som nepostrehla, že by bol prepustený, a teda sú tam aj ďalší ešte väzobne stíhaní a vyšetrovaní. Chcem vám povedať, áno, boli sme v Okoči, aj ja som bola a nemám s tým problém to povedať a boli sme tam otvárať maštaľ na slávnostnom otvorení, ale boli sme tam na pozvanie. A ja si myslím, že odmietnuť pozvanie je neúcta voči tým, ktorí pozývajú. A teda chcem len povedať toľko, že naozaj ma úprimne potešilo, že konečne kolegovia z Českej republiky, to sa stalo prvýkrát, nás pochválili, Slovensko, za strategický plán, že máme lepší strategický plán ako oni, Češi, že teda takto to asi zhodnotili, čo ma teda naozaj úprimne potešilo. A pokiaľ, dobre, spomínala som dépeháčku, to je pravda, ale pokiaľ ide o reguláciu cien, ak myslíte zákon o cenách, tak je v pôsobnosti ministerstva financií. Ďakujem.
Richter, Ján, minister práce, sociálnych vecí a rodiny SR (2017-09-12):
Ďakujem za slovo, pán podpredseda Národnej rady. Veľmi stručne. Po prvé chcem poďakovať za podporu, ktorá tu zaznela vo vystúpeniach tohto návrhu zákona. Žiada sa mi povedať dve veci. Spolu s ministerstvom hospodárstva sa pripravil tu istý balík opatrení na zlepšenie podnikateľského prostredia. Po konzultácii s nami sa aj táto oblasť dostala do tohto balíka, to znamená, postupne sa budú realizovať niektoré ďalšie opatrenia, či už legislatívne, alebo vecného charakteru, ktoré sú súčasťou tohto balíka. Je úzko prekonzultovaný a dohodnutý aj so sociálnymi partnermi a my máme záujem, aby sa aj prostredníctvom tohto balíka vylepšovalo neustále podnikateľské prostredie. Za ďalšie chcem povedať, že doteraz platný zákon si myslím, že on splnil svoje ciele, ktoré sme doňho vkladali, pretože tu je treba vidieť, že tých pár rokov dozadu bolo úplne iné prostredie na trhu práce, ako je dnes. Ak vtedy podnikatelia mohli mať prirodzene alebo zamestnávatelia ambíciu čiastočne aj obísť zákon ohľadom nelegálky, dnes majú úplne iné starosti – a ja ich v plnej miere chápem – a tie starosti súvisia s tým, že majú záujem zohnať a zabezpečiť kvalifikovanú pracovnú silu pre potreby jednotlivých firiem, aby vedeli napĺňať a vyrábať podľa ich nejakých potrieb. Za ďalšie, Jaguar Land Rover. Chcem povedať, že u Jaguaru Land Rover nie je ukončený proces. To znamená, vôbec sa netýka tento zákon tejto firmy, tak ako Jaguar Land Rover sú tu aj ďalšie firmy, ktoré sú v procese. To znamená, nepadlo rozhodnutie, a preto by som v tomto prípade absolútne vylučoval akúkoľvek spojitosť s touto firmou. A chcem ešte jednu vec ako dať do ponuky, to sa týka aj toho návrhu, ktorý tu padol ohľadom možnej retroaktivity. My rozmýšľame a právne pripravujeme isté riešenie, nazvime to generálneho pardonu, ktorý by sa týkal doterajších zistení, ktoré boli kvalifikované ako nelegálna práca za oneskorené odovzdanie podkladov pre Sociálnu poisťovňu, ale nie vrátenie pokút, ale výmaz, opakujem ešte raz, výmaz z tzv. čiernej listiny toho registra, kde sú evidovaní zamestnávatelia, ktorí porušili tú nelegálnu prácu a z toho im vyplývajú viaceré sankcie, napríklad sa nemôžu uchádzať o zákazky, ktoré ponúka štát, v podstate v priebehu piatich rokov. To znamená, tým si myslím, že by bola veľmi vážna satisfakcia aj voči zamestnávateľom do minulosti, ale nie o vrátení finančných prostriedkov, ale, použijem výraz, o očistení ich mena na tejto listine a, samozrejmá vec, spĺňanie všetkých náležitostí, aby sa vedeli uchádzať vo výberových konaniach o podporu na trhu. Tým dávam aj odpoveď na otázku, ktorá tu zaznela smerom do minulosti. Všetko z mojej strany. Samozrejme, uchádzam sa o podporu tohto návrhu zákona. Ďakujem.
P. Paška, predseda NR SR: (2009-04-24):
(Hlasovanie.) 130 prítomných, 128 za, 1 sa zdržal, 1 nehlasoval. Vyslovili sme súhlas s uvedenou medzinárodnou zmluvou . Pán poslanec Matejička teraz v druhom čítaní uvedie hlasovanie o vládnom návrhu zákona, ktorým sa mení a dopĺňa zákon č. 314/2001 Z. z. o ochrane pred požiarmi v znení neskorších predpisov. Je to tlač 878.
Laššáková, Jana, podpredsedníčka NR SR (2015-09-29):
Na vaše vystúpenie, pán poslanec, nie sú faktické poznámky. Nech sa páči, pán poslanec Fedor, máte slovo.
Mierna, Anna, poslankyňa NR SR (2020-04-20):
Ďakujem.
B. Bugár, podpredseda NR SR: (2006-01-31):
Najprv pán poslanec Madej a potom pani poslankyňa Tóthová. Prosím o trpezlivosť, pán poslanec.
Mikolaj, Ján, poslanec NR SR (2011-09-07):
Začnem tou televíziou včerajšou. Pokiaľ ide o teba, tak ja som len jednu jedinú vec povedal, že už ty si predložil reformu ako poslanec, nie ako minister, lebo si nebol vtedy ministrom, ako poslanec Národnej rady. To si predložil, to je fakt. A ja som to bral tak, že som ťa pochválil, lebo ty si už cítil zrejme, že tá reforma je asi pripravená, keď si našiel odvahu ju do Národnej rady predložiť. A predkladal si ju dosť agresívne, myslím, pokiaľ si na to pamätám. Takže toľko k tomu včerajšku. Tých 30 %. No tak minimálne v tých hodinách to je, pretože týždenne to bolo 26 – 28 hodín a teraz je to 18 hodín. Čiže jednoducho fyzicky sa menej učí. No a pokiaľ ide o ten obsah, tak ja neviem, ale možno keby si si prešiel všetky tie ISCED-y, tak by si videl, že to zadanie bolo minimálne tých 30 až 40 % dole. A robili to tie predmetové komisie. Treba na tom, samozrejme, ďalej pokračovať, ale minimálne v tých hodinách sa to podarilo. K tým investičným stimulom. Tak, samozrejme, ale je aj pravda tá, že tie eurofondy ktoré teraz sú, priniesli do rozpočtu minimálne taký finančný objem, ako sa tu vydáva v štátnom rozpočte. Takže takéto investičné stimuly sú, ale nám je trošku ľúto, a to aj pánovi ministrovi tak nejako vyčítam, že klesá nám pomer peňazí, ktoré idú do školstva vo vzťahu k štátnemu rozpočtu a k HDP. Za rok nám to kleslo, teraz nám to klesá v tomto roku a v budúcom roku nám to bude klesať o 1 % vo vzťahu k štátnemu rozpočtu. A to je veľa.
Hrnčiar, Andrej, podpredseda NR SR (2017-05-16):
Ďakujem. Dávam slovo spoločnému spravodajcovi z výboru pre hospodárske záležitosti poslancovi Milanovi Mojšovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
P. Hrušovský, predseda NR SR: (2005-10-27):
Poprosím všetkých pánov poslancov, aby sa dostavili do rokovacej sály, pristúpime k hlasovaniu o prerokovaných návrhoch zákonov. Budeme hlasovať aj o návrhoch zákonov, ktoré sme prerokovali ešte dopoludnia, ktorých predkladateľom bol pán minister zdravotníctva Rudolf Zajac. Ale teraz poprosím pani poslankyňa Tóthovú a pána poslanca Abelovského, aby ako navrhovateľka a aby ako spoločný spravodajca uviedol návrhy hlasovaní k návrhu pani poslankyne Tóthovej a Podrackej na vydanie zákona, ktorým sa mení a dopĺňa Trestný zákon (tlač 1359). Páni poslanci! Páni poslanci – pán poslanec Šimko, Muránsky, Cuper. Nech sa páči, pán poslanec Abelovský. (Hlasovanie o návrhu poslankýň Národnej rady Slovenskej republiky Kataríny Tóthovej a Dany Podrackej na vydanie zákona, ktorým sa dopĺňa zákon č. 300/2005 Z. z. Trestný zákon , tlač 1359.) M. Abelovský, poslanec: Ďakujem. Pán predseda, panie poslankyne, páni poslanci, v rozprave vystúpili dvaja poslanci, ktorí nenavrhli žiadne návrhy, ktoré vyplývajú zo zákona o rokovacom poriadku. Dajte, pán predseda, hlasovať o tom, že podľa § 73 ods. 3 písm. c) zákona o rokovacom poriadku sa zákon prerokuje v druhom čítaní.
Saloň, Marián, poslanec NR SR (2011-03-30):
Ďakujem pekne, pán predseda. Takisto pripomínam členom výboru na kontrolu činnosti NBÚ, o 12.15 hodine je odchod spred budovy parlamentu.
Laššáková, Jana, podpredsedníčka NR SR (2015-04-16):
Na vystúpenie poslanca s faktickými poznámkami 13 pánov poslancov. Posledný pán poslanec Přidal. Končím možnosť prihlásiť sa s faktickými poznámkami. Nech sa páči, pán poslanec Kaník.
Kamenický, Ladislav, poslanec NR SR (2012-09-11):
Ako ďalší v rozprave bol podaný pozmeňujúci návrh poslanca Vašečku. Dajte o ňom, prosím, hlasovať.
Gy. Bárdos, poslanec: (2008-04-09):
Pán kolega Lipšic, kvôli tomu som hovoril aj o vašom návrhu a o ďalších návrhoch opozície, že je tu skvelá šanca, skvelá možnosť pre celú snemovňu aj pre ctených predstaviteľov vládnej koalície, hlavne dominantnej strany SMER – sociálna demokracia, že môžu podporiť dobré pozmeňujúce návrhy. A ešte raz hovorím, v žiadnom prípade sa nejedná o politicky účelové návrhy. My vo svojich návrhoch a tí, ktorí podávali návrhy, myslím, že keď si to niekto prečíta, tak tieto návrhy hovoria o tom, ako zlepšiť a skvalitniť súčasnú právnu predlohu. Pán poslanec, pán predseda výboru Zala, áno, je to možné, že som nespomínal viacerých. Som si vedomý toho, že sú aj odborníci, ktorí majú aj iný názor, iný uhol pohľadu na túto záležitosť, ale po tom, čo sa tu udialo v pléne Národnej rady, a po tých jednotlivých vystúpeniach som nepovažoval za potrebné ísť až tak hlboko a hovoriť o týchto veciach. Mal som pripravené aj tieto citáty, lebo keď som začal hovoriť, bolo tu veľmi málo poslancov, lebo som hovoril, že nie je to ideálny čas na vystúpenie v rozprave po dvojhodinovej obedňajšej prestávke, a preto som aj skrátil svoje vystúpenie, aj tie citácie, ktoré som mal pripravené, som nepoužil všetky, ale som sa snažil hovoriť to, čo považujem za základ toho, aby sa tu prijal kvalitnejší návrh zákona. Ďakujem.
K. Tóthová, poslankyňa: (2002-06-19):
M. Andel, podpredseda NR SR: Ďakujem pani kolegyňa. Slovo má pani poslankyňa Podhradská. M. Podhradská, poslankyňa: Ďakujem za slovo. Ja naozaj budem reagovať veľmi krátko na vystúpenie pána ministra. Pán minister, ja som predpokladala, že vo svojom vystúpení chcete odpovedať na otázky, aspoň ste tým začali, ktoré vám tu položila pani poslankyňa Tóthová. Prepáčte, pán minister, ale ani na jednu z tých otázok ste neodpovedali. Pýtala sa vás napríklad, prečo považujete tento návrh za lepší a vy ste povedali, že vy jednoducho tento návrh považujete za lepší. Ale prečo ho považujete za lepší, takejto odpovede na túto otázku sme sa naozaj nedočkali. Jednoducho ste len konštatovali, že ho považujete za lepší. A je už neuveriteľné, že si trúfnete povedať, že ho považujete zároveň aj za úspornejší, ale pritom sa zároveň priznávate, že ste nerobili žiadne prepočty, teda neviete, aký bude mať tento váš návrh dopad na zvýšenie rozpočtu alebo finančných nákladov. Ale celkom pokojne si poviete, že ho považujete za úspornejší. Ja si myslím, že váš pokus odpovedať na otázky, ktoré vám tu položila pani poslankyňa, bol veľmi neúspešný a, žiaľ, musím ho hodnotiť ako prejav nezodpovednosti ministerstva, a nie ako prejav zodpovednej práce. Len toľko. M. Andel, podpredseda NR SR: Pán minister, nech sa páči, máte slovo. J. Čarnogurský, minister spravodlivosti SR: Pani poslankyňa Podhradská, ja som odpovedal pani poslankyni Tóthovej, viete, právnici niekedy používajú takú, v nemčine sa tomu hovorí právnická čínština, čiže pre iných nezrozumiteľný jazyk, ale som presvedčený, že s pani poslankyňou Tóthovou sme si rozumeli a ja som jej odpovedal. Môj predchádzajúci príspevok opravujem v tom smere, že naozaj ja tu mám v rukách prepočet, čiže robili sme istý prepočet finančných dopadov a ekonomických vplyvov na zamestnanosť a tak ďalej a z tohto prepočtu vyplýva, že od 1. 1. budúceho roku, kedy nastáva účinnosť tejto novely, bude potrebné posilniť personálne krajské súdy o dvadsať sudcov a štrnásť zamestnancov a tu je potom finančný prepočet relatívne podrobný. Spolu je to 24 miliónov korún aj nejaké drobné, pani poslankyňa. M. Andel, podpredseda NR SR: Ďakujem, pán minister. S faktickou poznámkou, keďže je rozprava, pani poslankyňa Tóthová, nech sa páči.
Matovič, Igor, poslanec NR SR (2019-11-26):
Čiže navrhujem, aby Národná rada zaviazala ministra dopravy Érseka, aby zverejnil všetky zmluvy, ktorými sa vykupovali pozemky pod obchvat Bratislavy a rýchlostnej cesty R7 smerom na Dunajskú Stredu. Zdôvodnenie: Na výkup pozemkov bolo zo štátneho rozpočtu minutých 300 mil. eur a mnohokrát tieto milióny eur skončili v rukách podvodníkov, ktorí podviedli pôvodných vlastníkov a odkúpili ich pozemky za zlomok skutočnej hodnoty, tak ako podpredseda Národnej rady Béla Bugár, keď podviedol svoju vzdialenú rodinu a následne na tomto podvode zarobil 500-tisíc eur. Verím, že minister Érsek ako líder kandidátky MOST-u – HÍD rád zverejní tieto informácie o kšeftoch svojho predsedu.
Choma, Igor, poslanec NR SR (2018-10-24):
Vážený pán predsedajúci, prosím, dajte hlasovať o tom, že Národná rada Slovenskej republiky prerokuje predložený návrh zákona v druhom čítaní.
Vörös, Péter, poslanec NR SR (2017-05-11):
Vzhľadom na podané návrhy, pán predsedajúci, navrhujem, aby sa hlasovanie uskutočnilo až po uplynutí 48 hodín, takže to znamená, že v utorok budeme hlasovať o tomto zákone.
M. Hort, podpredseda NR SR: (2009-09-10):
A teraz dávam slovo spravodajcovi, ktorého určil navrhnutý gestorský výbor pre sociálne veci a bývanie, pánovi poslancovi Jozefovi Šimkovi. Pán poslanec, nech sa páči, je tu priestor pre vašu úvodnú spravodajskú informáciu.
Mičovský, Ján, poslanec NR SR (2014-03-26):
Ďakujem pekne za slovo, vážená pani podpredsedníčka Národnej rady. Myslím si, že to aj je chvíľa, keď by sme si mohli pripomenúť staré slovenské porekadlo, že keď kocúr nie je doma, tak myši majú raj. A to je moment, na ktorý chcem poukázať teraz už úplne vážne, že tu nejde len o akúsi eleganciu, že práve sme v období pred voľbou prezidenta a bude teda tá správna chvíľa na prijatie takejto novely, ale že naozaj tu vznikali, môžeme sa o tom oprávnene domnievať a ťažko to vieme dokázať, veľké národohospodárske škody tým, že také dlhé obdobie nebol generálny prokurátor vymenovaný. Myslím si, že ak uznáme tento moment, že tie škody reálne vznikali, aj keď sa ich nikdy, ich výšku nedozvieme, nevidím najmenší dôvod na to, aby sme tento návrh považovali za akési politikum, ktoré treba zvažovať, a uvidíme raz niekedy. Keby bolo možné, ospravedlňujem sa, že to nemám premyslené, asi neovládam všetko, čo by som ovládať mal, bolo by veľmi správne, aby sme to navrhli prerokovať v urýchlenom konaní, aby sa takým národohospodárskym škodám do budúcnosti zabránilo a aby bol takýto zákon prijatý ešte tento týždeň. Asi to nie je možné. Takže škoda. Niet o čom polemizovať. Treba ho prijať.
Bugár, Béla, podpredseda NR SR (2017-05-18):
Na vystúpenie pána poslanca s faktickými dvaja. Končín možnosť sa prihlásiť. Pani poslankyňa Petrík.
Žiga, Peter, minister životného prostredia SR (2014-03-27):
Ďakujem pekne, pani podpredsedníčka. Pýtali ste sa ma, či existuje súbor kritérií pre takéto rozhodovanie. Povedal som vám súbor kritérií, ktorý pre takéto rozhodovanie existuje. Vaša doplňujúca otázka je, či existuje nejaká mapa, ktorá by hovorila o tom, či sú miesta na Slovensku, ktoré sú vhodné pre umiestňovanie takýchto elektrární. Ministerstvo životného prostredia takouto mapou nedisponuje. Skôr by som si myslel, že by to mohla byť otázka na ministra hospodárstva.
Bugár, Béla, podpredseda NR SR (2016-11-22):
Ústavou predpísaný sľub poslanca znie: „Sľubujem na svoju česť a svedomie vernosť Slovenskej republike. Svoje povinnosti si budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.“ Nech sa páči. (Akt skladania sľubu.)
P. Paška, predseda NR SR: (2009-06-18):
(Hlasovanie.) 133 prítomných, 15 za, 90 proti, 28 sa zdržalo. Tento pozmeňujúci návrh sme neschválili.
Radičová, Iveta, predsedníčka vlády SR (2011-09-08):
Vážený pán podpredseda Národnej rady Slovenskej republiky, vážená Národná rada Slovenskej republiky, vážení členovia vlády, dovoľte mi, aby som v znení § 131 ods. 7 rokovacieho poriadku Národnej rady ospravedlnila z dnešnej hodiny otázok neprítomných členov vlády a oznámila zastupovanie. Neprítomný je pán minister vnútra, pán Lipšic, ktorý je na zahraničnej pracovnej ceste v Poľskej republike. Zastupuje ho pán minister obrany Galko. Dovoľte mi ospravedlniť pána ministra Jurzycu, má pracovné rokovanie, nebola na neho otázka. Prijmite ospravedlnenie, prosím. Ďakujem pekne.
Paška, Pavol, predseda NR SR (2013-12-17):
(Hlasovanie.) 138 prítomných, 82 za, 7 proti, 37 sa zdržalo, 12 nehlasovali. Správu sme zobrali na vedomie. Pani poslankyňa Vitteková uvedie hlasovanie o uznesení k správe o činnosti prokuratúry za rok 2012. Je to tlač 626. (Hlasovanie o uznesení k správe o činnosti prokuratúry Slovenskej republiky za rok 2012 , tlač 626.)
B. Bugár, podpredseda NR SR: (2003-12-03):
(Hlasovanie.) Prítomných 136 poslancov, za návrh 89, proti 40, hlasovania sa zdržali 7. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy v rámci tretieho čítania. Nie je to tak. Vyhlasujem  rozpravu za skončenú. Nech sa páči, pán poslanec. Zs. Komlósy, poslanec: Môžeme dať hlasovať o návrhu zákona ako o celku. Gestorský výbor ho odporúča schváliť.
Glváč, Martin, podpredseda NR SR (2018-10-22):
Ďakujem. Ďalší, s reakciou pán poslanec Pavelka. Nech sa páči. A pripraví sa pán poslanec Dostál.
Blaha, Ľuboš, podpredseda NR SR (2023-12-14):
Nech sa páči, pani ministerka, môžete odpovedať.
M. Číž, podpredseda NR SR: (2009-02-17):
Pani navrhovateľka v mene navrhovateľov pani Katarína Tóthová zaujala miesto, spoločná spravodajkyňa z ústavnoprávneho výboru Janka Laššáková rovnako zaujala svoje miesto,  pokračujeme teda v prerušenom priebehu. Teraz v rozprave vystúpi pán poslanec Halecký.
Hrnčiar, Andrej, podpredseda NR SR (2019-01-30):
Otváram rozpravu. Do rozpravy som dostal jednu písomnú prihlášku od pána Radovana Baláža. Nech sa páči.
B. Bugár, podpredseda NR SR: (2006-03-16):
(Hlasovanie.) Prítomných 132, za 75, proti 47, hlasovania sa zdržali 10. Konštatujem, že sme postúpili vládny návrh zákona do tretieho čítania . Otváram rozpravu a pýtam sa, či sa hlási niekto do rozpravy. Nie je to tak, vyhlasujem rozpravu za skončenú. Nech sa páči, pán spravodajca.
Danko, Andrej, predseda NR SR (2017-12-05):
Ďakujem. Na vystúpenie pani poslankyne pán poslanec Marosz. Uzatváram možnosť prihlásenia, samozrejme.
Blaha, Ľuboš, podpredseda NR SR (2024-04-19):
Vážené pani poslankyne, páni poslanci, je štrnásť hodín nula-nula minút, a vzhľadom na to, že nie je nejaký eminentný záujem ani od vás, aby sme teda nevyhnutne dokončili diskusiu, tak budeme pokračovať v utorok o deviatej hodine. Ďakujem pekne. Príjemný víkend. (Prerušenie rokovania o 14.01 hodine.) 119